ልብ ያለው ልብ ይላል እንዲሉ፤ “በእውነት ከልብ እንደምታስፈልጉን ስለገባን ነው።…ካልተባበርን አንድ ካልሆንን ከችግር ባርነት ልንላቀቅ አንችልም።” የዚህች ሀገር እጣፈንታ በመፈላለግ እና በመተባበር ላይ የወደቀ መሆኑ ፕሬዝደንቱ በማያሻማ መንገድ አስቀምጠውታል። የኦሮሞ አጀንዳ ከሌላው ኢትዮጵያዊ ተደማሪ እንጂ ብቻውን መቆም እንደማይችል፤ ለማ መገርሳ አስምረውበታል። አዋሽ እና አባይን ለማሻገር የሚቻለው ሁለቱን ሕዝቦች በሚጠቅም እንዲሁም ሌላውን የኢትዮጵያ ሕዝብ ተጠቃሚ በሚያደርግ የጋራ አጀንዳ መተሳስር ሲቻል ብቻ መሆኑን፣ በገዢው ፓርቲ መስመር ብቅ ያሉት አዲሱ የአንድነት አብሪ ኮኮብ ለማ መገርሳ ለጉባኤው አስረድተዋል።
